open-index/open-wikipedia-markdown huggingface dataset:
এম আলাউদ্দিন

**মুহাম্মদ আলাউদ্দিন** একজন বাংলাদেশী রসায়নবিদ এবং বিশ্ববিদ্যালয়ের অধ্যাপক। তিনি ২০০৯ সালের মার্চ থেকে ডিসেম্বর ২০১২ পর্যন্ত ইসলামী বিশ্ববিদ্যালয়, বাংলাদেশের দশম উপাচার্য ছিলেন। তিনি একই বিশ্ববিদ্যালয়ের ফলিত রসায়ন ও রাসায়নিক প্রকৌশল বিভাগের অধ্যাপক। তিনি যুক্তরাজ্যের রয়্যাল সোসাইটি অফ কেমিস্ট্রি এর এমআরএসসি বা আজীবন সদস্য।

## শিক্ষাজীবন
আলাউদ্দিন রাজশাহী বিশ্ববিদ্যালয় থেকে রসায়নে স্নাতক এবং স্নাতকোত্তর ডিগ্রি এবং কানাডার সাসকাচোয়ান বিশ্ববিদ্যালয় থেকে পিএইচডি ডিগ্রি অর্জন করেছেন।

## কর্মজীবন
কর্মজীবনে তিনি ইসলামী বিশ্ববিদ্যালয়, বাংলাদেশের ফলিত রসায়ন ও রাসায়নিক প্রকৌশল বিভাগের অধ্যাপক ছিলেন। তিনি ১৯৯৫ সালে এই বিভাগের প্রতিষ্ঠাকালীন সভাপতি ছিলেন এবং ১৯৯৯ সালে তিনি জৈবপ্রযুক্তি এবং বংশাণু প্রকৌশল বিভাগে এক বছরেরও বেশি সময় ধরে সভাপতির দায়িত্ব পালন করেছিলেন।

### উপাচার্যের দায়িত্ব
৯ মার্চ ২০০৯ সালে আলাউদ্দিনকে ইসলামী বিশ্ববিদ্যালয়, বাংলাদেশের উপাচার্য নিযুক্ত করা হয়, তিনি উপাচার্যের দায়িত্ব পালনকালে এমএ ওয়াজেদ মিয়া বিজ্ঞান ভবন, শেখ হাসিনা হল এবং কেন্দ্রীয় শহীদ মিনার প্রতিষ্ঠা করেছিলেন। এ সময় বিশ্ববিদ্যালয়ের রাজনৈতিক ও সার্বিক পরিস্থিতি ছিল সঙ্কটাপন্ন। ২০১২ সালে ইসলামী বিশ্ববিদ্যালয় শিক্ষক সমিতির উপাচার্য আলাউদ্দিন ও উপ-উপাচার্য কামাল উদ্দিনের বিরুদ্ধে দুর্নীতির ও স্বজনপ্রীতির অভিযোগ করেন এবং শিক্ষক ধর্মঘট শুরু করেন। এরফলে ২০১২ সালের ডিসেম্বর মাসে উপাচার্য ও ২০১৩ সালের জানুয়ারি মাসে উপ-উপাচার্য অপসারিত হন।

## গবেষণা

* সোডিয়াম ডোডিসিল সালফেটের জল এবং জলীয় মাইক্রেলর সিস্টেমগুলিতে মাধ্যমিক বুটানল এবং তৃতীয় বুটানলের ভলিউমেট্রিক বৈশিষ্ট্য - (বিভাগ বি: রাসায়নিক ও জৈবিক বিজ্ঞান)।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশী রসায়নবিদ
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসলামী বিশ্ববিদ্যালয়, বাংলাদেশের উপাচার্য
বিষয়শ্রেণী:ইসলামী বিশ্ববিদ্যালয়, বাংলাদেশের শিক্ষক
বিষয়শ্রেণী:২১শ শতাব্দীর বাঙালি
সতীশ শিবলিঙ্গম

**সতীশ শিবলিঙ্গম** (জন্ম: ২৩শে জুন ১৯৯২) একজন ভারতীয় ভারোত্তোলক যিনি পুরুষদের ৭৭ কেজি বিভাগে ২০১৪ ও ২০১৮ কমনওয়েলথ গেমসে স্বর্ণপদক জিতেছিলেন। রাহুল দ্রাবিড় অ্যাথলিট মেন্টরশিপ প্রোগ্রামের মাধ্যমে তাঁকে গোস্পোর্টস ফাউন্ডেশন তাকে সহায়তা দেয়।

## প্রাথমিক জীবন
সতীশ তামিলনাড়ুর ভেলোর জেলার সাতুবাচারিতে জন্মগ্রহণ করেন ১৯৯২ সালের ২৩শে জুন। তাঁর বাবা শিবলিঙ্গম প্রাক্তন সেনা সদস্য যিনি জাতীয় পর্যায়ে স্বর্ণপদক জিতেছিলেন এবং এখন ভেলোরের ভিআইটি বিশ্ববিদ্যালয়ে কর্মরত রয়েছেন।  সতীশ তাঁর স্কুল পড়াশোনা সাতুবাছড়ির সরকারী উচ্চ মাধ্যমিক বিদ্যালয়ে করেছিলেন। তিনি দক্ষিণ রেলওয়ে চেন্নাইয়ে কাজ করেন। 

## কর্মজীবন
২০১৮ কমনওয়েলথ গেমসে তিনি ৭৭ কেজি বিভাগে স্বর্ণপদক জিতেছিলেন। তিনি স্ন্যাচ বিভাগে ১৪৪ কেজি উত্তোলন করেন এবং ক্লিন ন জার্ক বিভাগে ১৭৩ কেজি উত্তোলন করে স্বর্ণপদক জেতেন। 

২০১৪ কমনওয়েলথ গেমসে, সতীশ পুরুষদের ৭৭ কেজি বিভাগে স্ন্যাচ বিভাগে ১৪৯ কেজি উত্তোলন করেন এবং ক্লিন এন জার্ক বিভাগে ১৭৯ কেজি উত্তোলন করে মোট ৩২৮ কেজি উত্তোলন করেন এবং স্বর্ণপদক জেতেন। স্ন্যাচ বিবাহগে তিনি একটি নতুন গেমস রেকর্ড স্থাপন করেন । 

সতীশ পুরুষদের ৭৭ কেজি বিভগাএ  ২০১৬ রিও অলিম্পিকের জন্য যোগ্যতা অর্জন করেছিলেন, যেখানে তিনি ১৪ জন ভারোত্তোলকের মধ্যে একাদশ স্থানে প্রতিযোগিতা শেষ করেন। 

## অর্জনসমূহ
*কমনওয়েলথ গেমস* 

*কমনওয়েলথ চ্যাম্পিয়নশিপস* 

## আরো দেখুন

* ভেলোরের ব্যক্তিবর্গের তালিকা

## তথ্যসূত্র

বিষয়শ্রেণী:অর্জুন পুরস্কার প্রাপক
বিষয়শ্রেণী:তামিল ক্রীড়াবিদ
বিষয়শ্রেণী:ভেল্লোর জেলার ব্যক্তি
বিষয়শ্রেণী:২০১৬ গ্রীষ্মকালীন অলিম্পিকের ভারোত্তোলক
বিষয়শ্রেণী:১৯৯২-এ জন্ম
বিষয়শ্রেণী:ভারতীয় পুরুষ ভারোত্তোলক
বিষয়শ্রেণী:জীবিত ব্যক্তি
বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২০১৪ কমনওয়েলথ গেমসে পদকপ্রাপ্ত
বাহাদুর প্রসাদ

**বাহাদুর প্রসাদ সিংহ** (জন্ম ১লা সেপ্টেম্বর ১৯৬৫) একজন প্রাক্তন ভারতীয় মধ্য দূরত্বের দৌড়বীর। ৫০০০ মিটার দৌড়ের জাতীয় রেকর্ডটি বাহাদুর প্রসাদের অধিকারে রয়েছে। যুক্তরাজ্যের বার্মিংহামে  ১৯৯২র ২৭শে জুন ১৩ মিনিট ২৯.৭০ সেকেন্ডে দৌড় শেষ করে এই রেকর্ডটি স্থাপন করেন তিনি। এরপর ১৯৯৫ সালে ২৩ শে ডিসেম্বর, প্রসাদ চেন্নাইয়ের দক্ষিণ এশিয়ান গেমসে ৩: ৩৮.০০ সময় নিয়ে ১৫০০ মিটার জাতীয় রেকর্ড গড়েন, যা ২৩ বছর ধরে অপরাজিত ছিল। 

১৯৯২ সালের বার্সেলোনা অলিম্পিকে ৫০০০ মিটার ইভেন্টে প্রসাদ ভারতের প্রতিনিধিত্ব করেছিলেন যেখানে তিনি হিটে ১৩: ৫০.৭১ সময় কাটিয়েছিলেন। তিনি ১৯৯৬ আটলান্টা অলিম্পিকে ১৫০০ মিটারে অংশ নিয়েছিলেন। প্রথম রাউন্ডে ৩: ৪৬.১৬ এর চেষ্টায় তিনি পঞ্চম হিটে অষ্টম হয়েছিলেন।  মধ্যম দূরত্বের দৌড়ে অর্জনের জন্য ১৯৯২ সালে তিনি অর্জুন পুরস্কার পেয়েছিলেন। 

## তথ্যসূত্র

## বহিঃসংযোগ

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:অর্জুন পুরস্কার প্রাপক
বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ভারতীয় পুরুষ মাঝারিপাল্লার দৌড়বিদ
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:১৯৯৮ এশিয়ান গেমসের পদক বিজয়ী
বিষয়শ্রেণী:উত্তরপ্রদেশের মল্লক্রীড়াবিদ
বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
বাঘা জাদুঘর

**বাঘা জাদুঘর** হলো বাংলাদেশের রাজশাহী জেলার বাঘা উপজেলায় অবস্থিত একটি জাদুঘর। এটি ২০১২ সালের জুলাই মাসে প্রতিষ্ঠিত হয় এবং ২০১৫ সালের ৭ মে সর্বসাধারণের জন্য উন্মুক্ত করা হয়।

## ইতিহাস
হাজার বছরের পুরাকীর্তি ও মুসলিম স্থাপত্যের নিদর্শন দিয়ে সাজানো বাঘা জাদুঘর। বাঘার ঐতিহাসিক বাঘা শাহী মসজিদ ও বিশাল দীঘিকে ঘিরে আগত দর্শনার্থীদের পর্যটন সুবিধা বৃদ্ধিসহ অতীতের হারানো ঐতিহ্য ফিরিয়ে আনতে বাঘার বিশাল দীঘির পশ্চিম পাড়ে ও হযরত শাহ আব্দুল হামিদ দানিশমন্দের মাজারের উত্তর দিকে বাংলাদেশ প্রত্নতত্ত্ব অধিদপ্তর ২০১১ সালের জুন মাসে ৬২ লাখ টাকা ব্যয়ে এই জাদুঘরের নির্মাণকাজ শুরু করে। এর নির্মাণকাজ শেষ হয় ২০১২ সালের জুলাই মাসে এবং জনসাধারণের জন্য উন্মুক্ত করা হয় ২০১৫ সালের ৭ই মে।

## সময়সূচি
গ্রীষ্মকালে সকাল ১০টা থেকে সন্ধ্যা ৬টা পর্যন্ত খোলা থাকে। মাঝখানে দুপুর ১:০০টা থেকে ১:৩০ পর্যন্ত আধঘণ্টার জন্যে বন্ধ থাকে। আর শীতকালে সকাল ৯:০০টা থেকে বিকেল ৫:০০টা পর্যন্ত খোলা থাকে। শীতকালেও দুপুর ১:০০টা থেকে ১:৩০টা পর্যন্ত বন্ধ থাকে। তবে, শুক্রবারে জুম্মার নামাজের জন্যে সাড়ে বারোটা থেকে তিনটা পর্যন্ত জাদুঘর বন্ধ থাকে। রবিবার সাধারণ ছুটি এবং সোমবার বেলা ২:০০টা থেকে খোলা হয়। এছাড়াও সরকারি বিশেষ দিবসগুলোতে জাদুঘর খোলা থাকে।

## প্রবেশমূল্য
জাদুঘরের মূল ফটকের পাশেই রয়েছে টিকেট কাউন্টার। জন প্রতি টিকিটের দাম পনেরো টাকা; তবে পাঁচ বছরের কম বয়সী শিশুদের জন্য টিকেটের প্রয়োজন নেই। মাধ্যমিক পর্যায়ের শিশু-কিশোরদের জন্য প্রবেশমূল্য নির্ধারিত করা হয়েছে ৫ টাকা। সার্কভুক্ত বিদেশি দর্শনার্থীর জন্যে প্রবেশমূল্য পঞ্চাশ টাকা এবং অন্যান্য বিদেশি দর্শকদের জন্য প্রবেশমূল্য দুইশত টাকা।

## যাতায়াত
রাজশাহী জেলা শহর হতে বাসে করে বাঘা বাস টার্মিনাল এবং সেখান থেকে রিকশা বা ভ্যানে করে বাঘা জাদুঘরে যাওয়া যায়।

## চিত্রশালা


Bagha Museum 3.jpg|



## আরো দেখুন
* বাংলাদেশের জাদুঘরের তালিকা

## তথ্যসূত্র

বিষয়শ্রেণী:রাজশাহী বিভাগের জাদুঘর
বিষয়শ্রেণী:রাজশাহী বিভাগের দর্শনীয় স্থান
বিষয়শ্রেণী:সরকারি জাদুঘর
জন ফ্রান্সিস (মুষ্টিযোদ্ধা)

**জন ফ্রান্সিস** (জন্ম ২৪শে এপ্রিল ১৯৬৫) একজন ভারতীয় মুষ্টিযোদ্ধা। তিনি ১৯৮৮ সালের গ্রীষ্মকালীন অলিম্পিকে পুরুষদের ফেদার ওয়েট ইভেন্টে অংশ নিয়েছিলেন। 

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ভারতীয় পুরুষ মুষ্টিযোদ্ধা
বিষয়শ্রেণী:জীবিত ব্যক্তি
বিষয়শ্রেণী:১৯৬৫-এ জন্ম
বিষয়শ্রেণী:১৯৮৮ গ্রীষ্মকালীন অলিম্পিকের মুষ্টিযোদ্ধা
মনোজ পিঙ্গালে

**মনোজ পিঙ্গালে** (জন্ম ২২শে অক্টোবর ১৯৬৭) একজন প্রাক্তন ভারতীয় বক্সার । তিনি ১৯৮৮ গ্রীষ্মকালীন অলিম্পিকে পুরুষদের ফ্লাইওয়েট ইভেন্টে অংশ নিয়েছিলেন। 

মুষ্টিযুদ্ধে তার সাফল্যের জন্যে তিনি ভারত সরকার দ্বারা অর্জুন পুরস্কারে ভূষিত হয়েছেন।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:অর্জুন পুরস্কার প্রাপক
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ভারতীয় পুরুষ মুষ্টিযোদ্ধা
বিষয়শ্রেণী:জীবিত ব্যক্তি
বিষয়শ্রেণী:ফ্লাইওয়েট মুষ্টিযোদ্ধা
বিষয়শ্রেণী:১৯৮৮ গ্রীষ্মকালীন অলিম্পিকের মুষ্টিযোদ্ধা
শাহুরাজ বিরাজদার

**শাহুরাজ বিরাজদার** (জন্ম ১৯শে জুলাই ১৯৬৩) একজন প্রাক্তন ভারতীয় বক্সার । ১৯৮৮ গ্রীষ্মকালীন অলিম্পিকে তিনি পুরুষদের ব্যান্ট্যামওয়েট ইভেন্টে অংশ নিয়েছিলেন। 

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ভারতীয় পুরুষ মুষ্টিযোদ্ধা
বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:১৯৮৬ এশিয়ান গেমসের পদক বিজয়ী
বিষয়শ্রেণী:১৯৮৮ গ্রীষ্মকালীন অলিম্পিকের মুষ্টিযোদ্ধা
সুজয় ঘোরপাড়ে

**সুজয় ঘোড়পাড়ে** (জন্ম ১০ই জানুয়ারি ১৯৬৫) একজন প্রাক্তন ভারতীয় টেবিল টেনিস খেলোয়াড়। তিনি ১৯৮৮ গ্রীষ্মকালীন অলিম্পিক এবং ১৯৯২ এর গ্রীষ্মকালীন অলিম্পিকে অংশ নিয়েছিলেন । 

## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় পুরুষ টেবিল টেনিস খেলোয়াড়
বিষয়শ্রেণী:১৯৮৮ গ্রীষ্মকালীন অলিম্পিকের টেবিল টেনিস খেলোয়াড়
বিষয়শ্রেণী:১৯৯২ গ্রীষ্মকালীন অলিম্পিকের টেবিল টেনিস খেলোয়াড়
হেয়ার স্ট্রিট

**হেয়ার স্ট্রিট** একটি রাস্তা ভারতীয় শহরে কলকাতা,  কলকাতা জেলা, পশ্চিমবঙ্গ, ভারত। এটি বিবিডি বাগের কাউন্সিল হাউস স্ট্রিট এবং নেতাজি সুভাষ রোডের সংযোগটি স্ট্র্যান্ড রোডের মিলেনিয়াম পার্কের সাথে সংযুক্ত করে।

## ইতিহাস
**হেয়ার স্ট্রিট** লটারি কমিটি দ্বারা নির্মিত হয়েছিল। 

ডেভিড হেয়ার (১৭৭৫–১৮৪২), স্কটিশ ঘড়ি-নির্মাতা, সমাজসেবী এবং শিক্ষাবিদ, এখানে অবস্থিত নিককো হাউসে থাকতেন এবং রাস্তার নামকরণ করা হয়েছিল তাঁর নামে।

## ভূগোল
[থাম্ব| জীবন গঙ্গা বিল্ডিং (এলআইসি), হেয়ার  স্ট্রিট এবং [স্ট্র্যান্ড রোড, কলকাতা|স্ট্র্যান্ড রোডের ক্রসিংয়ের উপরে]]

### পুলিশ জেলা
হরে স্ট্রিট থানাটি কলকাতা পুলিশের কেন্দ্রীয় বিভাগের অন্তর্গত। এটি , চিত্তরঞ্জন অ্যাভিনিউ, কলকাতা -700069 এ অবস্থিত। 

তালতলা মহিলা থানা কেন্দ্রীয় পুলিশ, অর্থাৎ, এর অধীনে সমস্ত পুলিশ জেলা জুড়ে  বৌবাজার, বুরবাজার, গিরিশ পার্ক, হেয়ার স্ট্রিট, জোড়াসাঁকো, মুচিপাড়া, নিউ মার্কেট, তালতলা ও পোস্তা। 

## তথ্যসূত্র

বিষয়শ্রেণী:কলকাতার রাস্তা
বিষয়শ্রেণী:উইকিউপাত্তে স্থানাঙ্ক আছে
গ্রানিত জাকা

**গ্রানিত জাকা** (, ; জন্ম: ২৭ সেপ্টেম্বর ১৯৯২) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।

২০০০–০১ মৌসুমে, মাত্র ৯ বছর বয়সে, সুইজারল্যান্ডীয় ফুটবল ক্লাব কনকর্ডিয়া বাজেলের যুব পর্যায়ের হয়ে খেলার মাধ্যমে জাকা ফুটবল জগতে প্রবেশ করেছেন এবং পরবর্তীকালে বাজেলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, সুইজারল্যান্ডীয় ক্লাব বাজেলের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বাজেলের হয়ে দুই মৌসুমে ৪২ ম্যাচে ১টি গোল করার পর ২০১২–১৩ মৌসুমে তিনি প্রায় ৯ মিলিয়ন ইউরোর বিনিময়ে জার্মান ক্লাব বরুসিয়া মনশেনগ্লাডবাখে যোগদান করেছেন। ২০১৬–১৭ মৌসুমে, তিনি প্রায় ৪৫ মিলিয়ন ইউরোর বিনিময়ে বরুসিয়া মনশেনগ্লাডবাখ হতে ইংরেজ ক্লাব আর্সেনালে যোগদান করেছেন।

২০০৮ সালে, জাকা সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৯৮ ম্যাচে ১২টি গোল করেছেন। তিনি সুইজারল্যান্ডের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।

ব্যক্তিগতভাবে, জাকা বেশ কিছু পুরস্কার জয়লাভ করেছেন, যার মধ্যে ২০১৭ সালে বর্ষসেরা সুইজারল্যান্ডীয় ফুটবলারের পুরস্কার জয় অন্যতম। দলগতভাবে, জাকা এপর্যন্ত ৮টি শিরোপা জয়লাভ করেছেন, যার মধ্যে ৩টি বাজেলের হয়ে, ৪টি আর্সেনালের হয়ে এবং ১টি সুইজারল্যান্ডের বয়সভিত্তিক দলের হয়ে জয়লাভ করেছেন।

## প্রারম্ভিক জীবন
গ্রানিত জাকা ১৯৯২ সালের ২৭শে সেপ্টেম্বর তারিখে সুইজারল্যান্ডের বাজেলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুইজারল্যান্ডীয় ফুটবলার
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:বরুসিয়া মনশেনগ্লাডবাখের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:সুইজারল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:সুইস সুপার লিগের খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:বায়ার ০৪ লেভারকুজেনের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:সুইজারল্যান্ডের আন্তর্জাতিক যুব ফুটবলার
বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:সান্ডারল্যান্ড এএফসির খেলোয়াড়
পঞ্চসায়র

**পঞ্চসায়ার** ভারতের পশ্চিমবঙ্গ রাজ্যের পূর্ব কলকাতার একটি পাড়া।

## ভূগোল
পঞ্চসায়ার থানাটি কলকাতা পুলিশের পূর্ব বিভাগের অন্তর্গত। এটি শ্রীনগর মেইন রোড, নিউ গড়িয়া সুপার মার্কেট, কলকাতা-৭০০ ০৯৪ এ অবস্থিত 

## শিক্ষা

## তথ্যসূত্র

বিষয়শ্রেণী:পূর্ব কলকাতার পাড়া
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কলকাতার পাড়া
কবরডাঙা

**কবরডাঙা** ভারতের পশ্চিমবঙ্গের দক্ষিণ কলকাতার একটি লোকালয়। এটি কলকাতা পৌরসংস্থার একটি অংশ।

## তথ্যসূত্র

বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:দক্ষিণ কলকাতার পাড়া
বিষয়শ্রেণী:কলকাতার পাড়া
১০৭ নং ওয়ার্ড, কলকাতা পৌরসংস্থা

**ওয়ার্ড নং ১০৭, কলকাতা পৌরসংস্থা** ভারতের পশ্চিমবঙ্গ রাজ্যের  কলকাতা পৌরসংস্থার বরো নং ১২ র একটি প্রশাসনিক বিভাগ।  দক্ষিণ কলকাতার  তিলজলা (পঞ্চান্ন গ্রাম), কসবা (পূর্বপাড়া-রাজডাঙ্গা-প্রান্তিক পল্লী-সারদা পল্লী-ঠাকুর পার্ক-অমরাবতী-ভিআইপি বাজার -পূর্বশ্রী পল্লী-রবীন্দ্রপল্লী), হালতু (সুচেতা নগর-কবরডাঙ্গা-বৈশালী পল্লী) এবং  পূর্ব কলকাতা টাউনশিপ (রুবি) অঞ্চল  নিয়ে গঠিত এই ওয়ার্ডটি।

## ভূগোল
ওয়ার্ড নং ১০৭ উত্তরে তপসিয়া রোড দিয়ে সীমাবদ্ধ; পূর্ব দিকে মেট্রোপলিটন বাইপাস; দক্ষিণে কায়স্থাপাড়া রোড, পি। মজুমদার রোড এবং খাল; এবং পশ্চিমে কসবা রোড দিয়ে একটি পাকা রাস্তা এবং কসবা মৌজা এবং লস্করহাট মৌজা এবং নোনাডাঙ্গা মৌজার পূর্ব প্রান্তে টানা একটি লাইন দিয়ে। 

ওয়ার্ডটি কলকাতা পুলিশের কসবা ও তিলজলা থানা পরিবেশন করে।    

পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ থানার অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলির এখতিয়ার রয়েছে। 

কড়েয়া মহিলা থানা দক্ষিণ-পূর্ব বিভাগের অধীনে সমস্ত পুলিশ থানার, অর্থাৎ তপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলার এখতিয়ার রয়েছে। 

## নির্বাচনের ফলাফল
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং কসবা (বিধানসভা কেন্দ্র) এর একটি অংশ। 

## তথ্যসূত্র

## বহিঃসংযোগ
 

বিষয়শ্রেণী:কলকাতা পৌরসংস্থার ওয়ার্ড
বিষয়শ্রেণী:উইকিউপাত্তে স্থানাঙ্ক আছে
গংগাচড়া সরকারি মডেল উচ্চ বিদ্যালয়

**গংগাচড়া সরকারি মডেল উচ্চ বিদ্যালয়** রংপুর জেলার গংগাচড়া উপজেলার একটি মাধ্যমিক সরকারি উচ্চ বিদ্যালয়। এটি পুরো উপজেলার মধ্যে একমাত্র সরকারি উচ্চ বিদ্যালয়।

## ইতিহাস

পাকিস্তান আমলের প্রথম দিকে ১৯৪৯খ্রিষ্টাব্দে গংগাচড়াবাসীর জেনারেল শিক্ষার মাধ্যমিক পর্যায়ে এ বিদ্যালয়টি প্রায় ১৫ একর জমি নিয়ে প্রতিষ্ঠিত হয়। বিদ্যালয়টি প্রতিষ্ঠা লগ্নে অবদান রাখেন ডা. রহিম উদ্দিন, মনির দালাল, আব্দুল মালেক (দারোগা), কাজিম উদ্দিন, আছের উদ্দিন, আছিম উদ্দিন প্রমুখ। জানা যায়, স্কুলটির অর্থনৈতিক সমস্যা সমাধানের জন্য তিন মাস ধরে যাত্রা গানের অনুষ্ঠান করা হয়েছিল। সর্বপ্রথম প্রধান শিক্ষকের দায়িত্ব পালন করেন দাউদ এলাহী। বর্তমানে উপজেলার সরকারি মডেল মাধ্যমিক বিদ্যালয় হিসেবে এখানে কলা, বিজ্ঞান ও ভকেশনাল কোর্স চালু আছে।  গঙ্গাচড়ার তৎকালীন সময়ে এটিই ছিল স্বনাম ধন্য বিদ্যালয়। যেখানে দূর-দুরন্ত থেকে শিক্ষার্থীরা শিক্ষা গ্রহণের জন্য আসতো। গৌরবান্বিত বিদ্যালয়টি প্রতিষ্ঠা লগ্ন থেকেই শিক্ষার মান ধরে রেখেছে। অর্ধশতাব্দীর বেশি সময় ধরে ঐতিহ্যের ধারা বহমান রয়েছে গঙ্গাচড়া মডেল উচ্চ বিদ্যালয়। প্রায় ৬৮ বছর নিরবচ্ছিন্ন শিক্ষার আলো ছড়াচ্ছে উপজেলার সবচেয়ে পুরানো এ বিদ্যালয়টি। উপজেলার মাধ্যমিক বিদ্যালয়ের তুলনায় শিক্ষার্থীর সংখ্যা ও ফলাফল প্রতিষ্ঠানটি সুনাম অর্জন করেছে। এ স্কুলটি ১৯-৮-২০১৭ সালে সরকারি করা হয়।

## প্রশাসনিক ইউনিট

একজন প্রধান শিক্ষক ও একজন সহকারী প্রধান শিক্ষকের তথ্যাবদানে এ সরকারি স্কুলটি পরিচালিত হয়ে আসছে।

## ভর্তি প্রক্রিয়া

সরকারি হওয়ার পর থেকে এখানে ভর্তি পরীক্ষার মাধ্যমে ছাত্র-ছাত্রী ভর্তি করা হয়। করোনা কালিন সময়ে লটারির মাধ্যমে ভর্তি করা হয়।

## ফলাফল

প্রতিবছর বোর্ড পরীক্ষায় কৃতিত্বের স্বাক্ষর রাখে এ বিদ্যালয়টি। পাশের হার ৯৯% ।

## জমি

বিদ্যলিয়টিতে মোট জমি ১৫ একর উর্ধে। মুল ক্যাম্পাসে  ৮৮ শতক জমি বাকি জমি আবাদি।

## ভবন ও অন্যান্য

একাডেমিক ভবন রয়েছে ৬টি যার মধ্যে ১তলা ৪টি, দ্বিতল ১টি ও তিনতলা ১টি। কারিগরি শাখার জন্য একটি ১ তলা পাকা ভবন রয়েছে। রয়েছে শোভা বর্ধক বৃক্ষরাজি এবং ২টি প্রবেশ দ্বার। বিদ্যালয়ের ব্যবস্থাপনার মধ্যে আছে বিজ্ঞানাগার, কম্পিউটার ল্যাব, হলরূম, সহকারি শিক্ষক ও প্রধান শিক্ষকের জন্য আলাদা কক্ষ, শিক্ষক মিলনায়তন, রয়েছে স্বাস্থ্য সম্মত স্যানিটেশনের ও বিশুদ্ধ পানীয় জলের ব্যবস্থা। ঐতিহ্যবাহী এ বিদ্যালয়ে ছাত্রছাত্রীর জন্য রয়েছে একটি সমৃদ্ধশালী পাঠাগার। যাতে রয়েছে ২ হাজার বিভিন্ন নামীদামী লেখকের বই। এখানে পাঠ্য জ্ঞানের বাইরেও বিভিন্ন শিক্ষনীয় বই পড়ে ছাত্রছাত্রীরা মেধার বিকাশ ঘটাতে পারবে। গঙ্গাচড়া মডেল উচ্চ বিদ্যালয়টি সম্পূর্ণ নিরাপত্তা বেস্টনী দ্বারা ঘেরা।

## পোশাক

ছেলেদের জন্য নেভি ব্লু প্যান্ট, আকাশি কালার শার্ট ও সাদা জুতা এবং মেয়েদের জন্য সবুজ কামিজ বা ফোরক, সাদা জুতা এবং সাদা ওড়না।

## শ্রেষ্ঠত্ব

বিদ্যালয়টি উপজেলা পর্যায়ে পরপর তিনবার শ্রেষ্ঠ শিক্ষাপ্রতিষ্ঠানের স্বীকৃতি পায়।

## তথ্যসূত্র

## বহিঃসংযোগ
* 

বিষয়শ্রেণী:১৯৪৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:গংগাচড়া উপজেলা
বিষয়শ্রেণী:রংপুর জেলার শিক্ষাপ্রতিষ্ঠান
অ্যাসোসিয়েশন ফর ল্যান্ড রিফর্ম এ্যান্ড ডেভেলপমেন্ট

**অ্যাসোসিয়েশন ফর ল্যান্ড রিফর্ম এ্যান্ড ডেভেলপমেন্ট** ভূমি সংস্কারে নিবেদিত একটি বাংলাদেশী অলাভজনক সংস্থা।

## ইতিহাস
এনজিও কুরডিনিশন কাউন্সিল ফর ল্যান্ড রিফর্মস প্রোগ্রাম ১৯৮৭ সালে অ্যাসোসিয়েশন ফর সোশ্যাল অ্যাডভান্সমেন্ট, কারিতাস ইন্টারন্যাশনালিস, কুমিল্লা প্রশিকা, গৌণ উন্নয়ন প্রচেষ্টা, মানব উন্নয়ন কেন্দ্র, নিজেরা করি, অক্সফাম, প্রশিকা এবং আরডিআরএস বাংলাদেশের দ্বারা তৈরি করা হয়েছিল। বাংলাদেশ সরকারের সহযোগিতায় ভূমি সংস্কার ও বসতি স্থাপনের সমন্বয় সাধনের লক্ষ্যে এই সংগঠনটি কাজ করে।

এনজিও কুরডিনিশন কাউন্সিল ফর ল্যান্ড রিফর্মস প্রোগ্রামকে ১৯৯১ সালে অ্যাসোসিয়েশন ফর ল্যান্ড রিফর্ম এ্যান্ড ডেভেলপমেন্ট নামে একটি স্বাধীন সংস্থায় পরিবর্তন করা হয়। বাংলাদেশে এর ২৭৩টি সহযোগী সংগঠন রয়েছে। এটি রোমভিত্তিক আন্তর্জাতিক ভূমি জোট এবং ম্যানিলায় অবস্থিত এশিয়ান এনজিও কোয়ালিশন ফর অ্যাগ্রারিয়ান রিফর্ম অ্যান্ড রুরাল ডেভেলপমেন্টের সদস্য। এটি বাংলাদেশে ভূমি সংস্কার বিষয়ক কর্মশালার আয়োজন করে।

## তথ্যসূত্র

বিষয়শ্রেণী:বাংলাদেশ ভিত্তিক অলাভজনক সংগঠন
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৯১-এ বাংলাদেশে প্রতিষ্ঠিত
জার্মানির অর্থনীতি

**জার্মানির অর্থনীতি** একটি অত্যন্ত উন্নত সামাজিক বাজার অর্থনীতি। রাষ্ট্রটিতে ইউরোপের বৃহত্তম, নামমাত্র জিডিপি অনুযায়ী বিশ্বের চতুর্থ বৃহত্তম ও জিডিপি (পিপিপি) অনুযায়ী পঞ্চম বৃহত্তম জাতীয় অর্থনীতি রয়েছে। আন্তর্জাতিক মুদ্রা তহবিলের (আইএমএফ) তথ্য অনুসারে ২০১৭ সালে রাষ্ট্রটি ইউরো অঞ্চল অর্থনীতির ২৮% অবদান রাখে। জার্মানি ইউরোপীয় ইউনিয়ন ও ইউরোজোনের প্রতিষ্ঠাতা সদস্য।

জার্মানি ২০১৬ সালে বিশ্বের সর্বোচ্চ ব্যবসায়িক উদ্বৃত্ত ৩১০ বিলিয়ন ডলার নথিভুক্ত করেছে, যা রাষ্ট্রটিকে বিশ্বব্যাপী বৃহত্তম মূলধন রপ্তানিকারক হিসাবে পরিণত করে। জার্মানি বিশ্বব্যাপী বৃহত্তম রফতানিকারক হিসাবে ২০১৯ সালে ১৮১০.৯৩ বিলিয়ন ডলার মূল্যের পণ্য ও পরিষেবা রফতানি করে। মোট জিডিপির'তে পরিষেবা খাত ৭০%, শিল্প ২৯.১% ও কৃষি ০.৯% অবদান রাখে। জার্মানির শীর্ষ ১০ টি রফতানি পণ্য হল যানবাহন, যন্ত্রপাতি, রাসায়নিক পণ্য, বৈদ্যুতিন পণ্য, বৈদ্যুতিক সরঞ্জাম, ওষুধ, পরিবহন সরঞ্জাম, মৌলিক ধাতু, খাদ্য পণ্য এবং রাবার ও প্লাস্টিক। জার্মানির অর্থনীতি ইউরোপের বৃহত্তম উত্পাদনশীল অর্থনীতি এবং এটি আর্থিক মন্দার দ্বারা প্রভাবিত হওয়ার সম্ভাবনা কম। এটি ব্যবহারিক শিল্পমূল্যের সাথে প্রয়োগিত গবেষণা পরিচালনা করে এবং নিজেকে সর্বশেষতম বিশ্ববিদ্যালয় অন্তর্দৃষ্টি ও শিল্প-নির্দিষ্ট পণ্য ও প্রক্রিয়া উন্নতি করতে একটি সেতু হিসাবে প্রদর্শন করে এবং পাশাপাশি নিজস্ব পরীক্ষাগারসমূহে প্রচুর জ্ঞান তৈরি করে।

জার্মানি কাঠ, লিগনাইট, পটাশ ও লবণ দ্বারা সমৃদ্ধ। লোয়ার স্যাক্সনি রাজ্যে প্রাকৃতিক গ্যাসের কিছু ক্ষুদ্র উত্স ব্যবহার করা হচ্ছে। পুনর্মিলন হওয়া অবধি, জার্মান গণতান্ত্রিক প্রজাতন্ত্র ওরে পর্বতমালায় ইউরেনিয়াম খনন করে (আরও দেখুন: এসএজি/এসডিএজি উইসমুট)। জার্মানিতে শক্তি মূলত জীবাশ্ম জ্বালানী (৩০%) দ্বারা উৎপন্ন হয়, অনুসরণ করে দ্বিতীয় স্থানে বায়ু শক্তি, শক্তির যোগানের ক্ষেত্রে তারপরে পারমাণবিক শক্তি, গ্যাস, সৌর, বায়োমাস (কাঠ ও জৈব জ্বালানী) ও হাইড্রো শক্তি রয়েছে। জার্মানি এনার্জিউইন্ডি নামের পুনর্নবীকরণযোগ্য শক্তি স্থানান্তরের প্রতিশ্রুতিবদ্ধ প্রথম বড় শিল্পোন্নত দেশ। পুনর্নবীকরণযোগ্যরা জার্মানিতে (২০১৯ হিসাবে) ৪৬% বিদ্যুত ব্যবহার করেছে। সমস্ত জার্মান সংস্থার ৯৯ শতাংশই জার্মান "মিটেলস্ট্যান্ড," ছোট ও মাঝারি আকারের উদ্যোগের অন্তর্ভুক্ত, যা বেশিরভাগ পরিবারের মালিকানাধীন। রাজস্ব দ্বারা পরিমাপকৃত বিশ্বের বৃহত্তম প্রকাশ্য তালিকাভুক্ত সংস্থাগুলির মধ্যে, ফরচুন গ্লোবাল ২০০০ এর অন্তর্গত ৫৩ টির সদর দফতর জার্মানিতে অবস্থিত। শীর্ষস্থানীয় ১০ টির মধ্যে রয়েছে অ্যালিঞ্জ, ডিমলার, ভক্সওয়াগেন, সিমেন্স, বিএমডাব্লু, ডয়চে টেলিকম, বায়ার, বিএএসএফ, মিউনিখ রে ও এসএপি।

জার্মানি বাণিজ্য মেলার জন্য বিশ্বের শীর্ষ অবস্থান। বিশ্বের শীর্ষস্থানীয় বাণিজ্য মেলাগুলির প্রায় দুই তৃতীয়াংশ জার্মানিতে অনুষ্ঠিত হয় বৃহত্তম বার্ষিক আন্তর্জাতিক বাণিজ্য মেলা এবং কংগ্রেসগুলি বেশ কয়েকটি জার্মান শহরে যেমন হ্যানোভার, ফ্রাঙ্কফুর্ট, কোলোন, লাইপজিগ এবং ড্যাসেল্ডার্ফে অনুষ্ঠিত হয়।

## তথ্যসূত্র

## বহিঃসংযোগ
 
* Federal Statistical Office (Destatis)
* Deutsche Bundesbank   
* World Bank Germany Trade Statistics 
* Germany - OECD
* Germany profile at The World Bank

বিষয়শ্রেণী:জার্মানির অর্থনীতি
বিষয়শ্রেণী:ইউরোপীয় ইউনিয়নের সদস্যদের অর্থনীতি
বিষয়শ্রেণী:বিশ্ব বাণিজ্য সংস্থার সদস্যদের অর্থনীতি
বিষয়শ্রেণী:দেশ অনুযায়ী ইউরোপের অর্থনীতি
বিষয়শ্রেণী:ওইসিডি সদস্য অর্থনীতি
আবদুল বাসেত (দ্ব্যর্থতা নিরসন)

**আবদুল বাসেত** নাম দ্বারা নিম্নোক্ত ব্যক্তিবর্গকে নির্দেশ করা হচ্ছে:

* আবদুল বাসেত, বীর প্রতীক খেতাবপ্রাপ্ত মুক্তিযোদ্ধা
* আবদুল বাসেত (কৃষিবিদ), হবিগঞ্জ কৃষি বিশ্ববিদ্যালয়ের প্রথম উপাচার্য

## আরও দেখুন
* কাজী আবদুল বাসেত, বাংলাদেশী চিত্রশিল্পী এবং চারুকলা বিষয়ের শিক্ষক
* আবদুল বাসিত (কূটনীতিক), সাবেক পাকিস্তানি কূটনীতিক
* আবদুল বাসিত 'আব্দ উস-সামাদ, মিশরীয় ক্বারী
আবদুল বাসেত (কৃষিবিদ)

**আবদুল বাসেত** একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয়ের (সিকৃবি) প্রাণিসম্পদ উৎপাদন ও ব্যবস্থাপনা বিভাগের অধ্যাপক এবং হবিগঞ্জ কৃষি বিশ্ববিদ্যালয়ের (হকৃবি) প্রথম উপাচার্য।

## শিক্ষাজীবন
আবদুল বাসেত বাংলাদেশ কৃষি বিশ্ববিদ্যালয় থেকে ১৯৯৫ সালে স্নাতক (সম্মান) ও ১৯৯৬ সাথে স্নাতকোত্তর ডিগ্রি লাভ করেন। ২০১২ সালে তিনি একই বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন
দীর্ঘ কর্মজীবনে অধ্যাপনা ও গবেষণার পাশাপাশি বাসেত বাংলাদেশ বিশ্ববিদ্যালয় মঞ্জুরী কমিশনের (ইউজিসি) সদস্য, সিলেট কৃষি বিশ্ববিদ্যালয়ের সিন্ডিকেট সদস্যসহ বিভিন্ন গুরুত্বপূর্ণ পদে দায়িত্ব পালন করেছেন।

আবদুল বাসেত ২০২১ সালের ২২ মার্চ পরবর্তী চার বছরের জন্য হবিগঞ্জ কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৩ মার্চ আনুষ্ঠানিকভাবে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।

## গবেষণাকর্ম ও প্রকাশনা
আবদুল বাসেত দেশীয় ও আন্তর্জাতিক জার্নালে ২৫টির অধিক গবেষণা নিবন্ধ প্রকাশ ও একাধিক সম্মেলনে প্রবন্ধ উপস্থাপন করেছেন। তিনি উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর তত্ত্বাবধায়ক। এছাড়াও একাধিক গবেষণা প্রকল্প বাস্তবায়নের অভিজ্ঞতা রয়েছে তার।

## সদস্যপদ
তিনি বিভিন্ন পেশাজীবী সংগঠনের সক্রিয় সদস্য।

## তথ্যসূত্র

বিষয়শ্রেণী:বাংলাদেশী শিক্ষায়তনিক
বিষয়শ্রেণী:সিলেট কৃষি বিশ্ববিদ্যালয়ের শিক্ষক
বিষয়শ্রেণী:হবিগঞ্জ কৃষি বিশ্ববিদ্যালয়ের উপাচার্য
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
দিয়া সিদ্দিকী

**দিয়া সিদ্দিকী** একজন বাংলাদেশী তীরন্দাজ। তিনি রোমান সানার সাথে ২০২১ সালের তীরন্দাজী বিশ্বকাপে রিকার্ভ মিশ্র দল বিভাগে রৌপ্যপদক জয় করেছিলেন। যেখানে ফাইনালে বাংলাদেশ নেদারল্যান্ডসের কাছে হেরে যায়। এটি এখনও পর্যন্ত তীরন্দাজি বিশ্বকাপে বাংলাদেশের সেরা ফলাফল।

## প্রাথমিক জীবন
দিয়া সিদ্দিকী ২০০৪ সালের ১৯ ফেব্রুয়ারি নীলফামারী জেলায় জন্মগ্রহণ করেন। ২০২৩ সালে বাংলাদেশের আরেক তারকা আরচার রোমান সানার সঙ্গে তার বিয়ে সম্পন্ন হয়।

## ক্যারিয়ার
দিয়া সিদ্দিকী ২০১৯ সালে টঙ্গীতে অনুষ্ঠিত আন্তর্জাতিক সলিডারিটি আর্চারি চ্যাম্পিয়নশিপে রিকার্ভের মেয়েদের এককে সোনা জেতেন। ২০২১ টোকিও অলিম্পিকে বাংলাদেশ আর্চারি দল বাছাইপর্ব পেরিয়ে খেলেছে রিকার্ভ মিশ্র ইভেন্টের চূড়ান্ত পর্বে। এই ইভেন্টে রোমান সানার সঙ্গী ছিলেন দিয়া। বাছাই পেরিয়ে মেয়েদের এককের প্রথম রাউন্ডেও খেলেন তিনি। অলিম্পিকের আগে ২০২১ সালের জুনে সুইজারল্যান্ডে বিশ্বকাপ আর্চারির স্টেজ টুতে রিকার্ভ মিশ্র ইভেন্টে রুপা জেতে বাংলাদেশ। বাংলাদেশের এই অর্জন ছিল দিয়ার সৌজন্যেই। এরপর ঢাকায় এশিয়ান আর্চারি চ্যাম্পিয়নশিপে প্রথমবার পদক জিতে ইতিহাস গড়ে বাংলাদেশ। সেই দলেও ছিলেন দিয়া। ২০২৩ সালে এশিয়া কাপ আর্চারির ওয়ার্ল্ড কাপ র্যাঙ্কিং টুর্নামেন্ট স্টেজ ওয়ানের রিকার্ভ মিশ্র দলগত বিভাগে দিয়া সিদ্দিকী ও হাকিম আহমেদ জুটির সৌজন্যে সোনা জেতে বাংলাদেশ।

## পুরস্কার ও সম্মাননা
দিয়া সিদ্দিকী ক্যারিয়ারে বেশকিছু পুরস্কার পেয়েছেন। তার মধ্যে শেখ কামাল জাতীয় ক্রীড়া পরিষদ পুরস্কার-২০২২ এর জাতীয় দলের ক্রিকেটার শরীফুল ইসলামের সঙ্গে যৌথভাবে উদীয়মান ক্রীড়াবিদের পুরস্কার জেতেন দিয়া সিদ্দিকী। ২০২১ সালের তীর-প্রথম আলো বর্ষসেরা নারী ক্রীড়াবিদের পুরস্কারও  জেতেন দিয়া। ২০২২ সালে প্রথমবারের মতো সেরা খেলোয়াড় নির্বাচন করে পুরস্কার দেয় বাংলাদেশ ক্রীড়া শিক্ষা প্রতিষ্ঠান (বিকেএসপি)। সারা দেশের ২১টি ডিসিপ্লিনের ১৫০০ ক্রীড়াবিদের মধ্যে সেরা হয়ে বিকেএসপি ব্লু অ্যাওয়ার্ড জেতেন তিনি।  ক্রীড়া সাংবাদিকদের সংগঠন বিএসপিএ থেকে দেয়া ‘বিএসপিএ স্পোর্টস অ্যাওয়ার্ড-২০২১’ এর বর্ষসেরা আর্চারের সঙ্গে বর্ষসেরা ক্রীড়াবিদের পুরস্কারও জেতেন এই আর্চার।

## তথ্যসূত্র

## বহিঃসংযোগ
* দিয়া সিদ্দিক ওয়ার্ল্ড আর্চারি ফেডারেশনে

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী তীরন্দাজ
বিষয়শ্রেণী:বাংলাদেশের অলিম্পিক তীরন্দাজ
বিষয়শ্রেণী:২০২০ গ্রীষ্মকালীন অলিম্পিকের তীরন্দাজ
বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী
বিষয়শ্রেণী:২০০৪-এ জন্ম
বিষয়শ্রেণী:নীলফামারী জেলার ব্যক্তি
বিষয়শ্রেণী:তীরন্দাজীতে ইসলামিক সলিডারিটি গেমস পদক বিজয়ী
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
বিষয়শ্রেণী:২০২২ এশিয়ান গেমসের তীরন্দাজ
ভৌত ব্যবস্থা

ভৌত বিশ্লেষণের জন্য মহাবিশ্বের যে এক একটি অংশ নির্বাচন বা নির্ধারণ করা হয় পদার্থবিজ্ঞানে তাই **ভৌত ব্যবস্থা** বা **ভৌত সিস্টেম**। আর একটি ব্যবস্থার বাইরে যা  থাকে তার সব কিছু পরিবেশ হিসেবে পরিচিত। ভৌত বিষয়াবলির বিশ্লেষণের ক্ষেত্রে পরিবেশের শুধু প্রভাব বা ক্রিয়া বিবেচিত হয় এবং অন্যান্য বিষয়াবলি অগ্রাহ্য করা হয়।

ব্যবস্থা এবং পরিবেশের মধ্যে পার্থক্য বিশ্লেষকের পছন্দ মতো হয় এবং এই বিভাজন সাধারণত বিশ্লেষণকে সহজ করার জন্য করা হয়। উদাহরণ স্বরূপ একটি হ্রদের পানি, একটি হ্রদের অর্ধেক অংশের পানি অথবা হ্রদস্থ পানির এক একটি স্বতন্ত্র অণু এদের প্রত্যেককে এক একটি ভৌত ব্যবস্থা হিসেবে বিবেচনা করা যেতে পারে। বিচ্ছিন্ন ব্যবস্থা হল সেই ব্যবস্থা যেখানে পরিবেশের সাথে এর মিথস্ক্রিয়া উপেক্ষণীয় থাকে। এই অর্থে একটি ব্যবস্থা (ভৌত) প্রায়শই এমনভাবে নির্ধারিত হয় যাতে এটি আরও সাধারণ অর্থে ব্যবস্থা বলতে যা বোঝায় তার সাথে সঙ্গতিপূর্ণ হয়, যেমন একটি নির্দিষ্ট যন্ত্র।

কোয়ান্টাম সংসক্তি আলোচনার ক্ষেত্রে *ব্যবস্থা* বলতে কোন বস্তুর সূক্ষ্ম (মাইক্রোস্কোপিক) বৈশিষ্ট্যকে (যেমন:- সরল দোলকের ববের গড়) নির্দেশ করা যেতে পারে যেখানে সরল দোলকের তাপীয় কম্পনের দ্বারা চিরাচরিতভাবে বর্ণিত অভ্যন্তরীণ স্বাধীনতার মাত্রাকে বলা যেতে পারে আনুষঙ্গিক *পরিবেশ*।

একটি ভৌত সিস্টেম যন্ত্রাংশ বা উপাদানের এমন এক বন্দোবস্ত বা সংস্থাপনা যা তার আচরণ একই স্থানে একই সময়ে প্রদর্শন করে, অন্য কোন উপাদান যা দেখায় না। *জীববৈজ্ঞানিক সিস্টেম* ও *সজীব সিস্টেম* যেহেতু ভৌত জগতেই দেখা যায় তাই এদুটোও ভৌত সিস্টেমের অন্তর্ভুক্ত।

ভৌত ব্যবস্থা হল পদার্থ ও শক্তির যুগ্ম বিন্যাস। তথ্য ভৌত ব্যবস্থায় নিহিত থাকে এবং পদার্থ বা শক্তি বাহকে সংরক্ষিত ও পরিবাহিত হয়। একটি ভৌত ব্যবস্থার আচরণ প্রকট হয় পদার্থ, শক্তি এবং তথ্যের প্রবাহ ও বিনিময়রূপে এবং বল-ক্ষেত্রে মিথস্ক্রিয়ারূপে। ভৌত ব্যবস্থা পদার্থ, শক্তি ও তথ্যের রূপান্তর প্রক্রিয়া এমনভাবে সম্পাদন করে ব্যবস্থাটির পৃথক পৃথক  অংশগুলো যা করতে অক্ষম, এটিই একটি ভৌত ব্যবস্থা শনাক্তের আবশ্যকীয় বৈশিষ্ট্য।

সিস্টেম যুগ্মীকরণ ও সংসক্তির পরিবর্তনশীল মাত্রা প্রদর্শন করে। একটি বাস্তব ব্যবস্থার *পর্যবেক্ষণীয়তা* বলতে ব্যবস্থাটি সচল কিনা কিংবা এটি পর্যবেক্ষণ করা হয়েছে কিনা সেটি বোঝায় না। সহজভাবে বলা যায়, ব্যবস্থার পর্যবেক্ষণীয়তার জন্য ব্যবস্থাটির অবস্থা ও ক্রিয়া সংক্রান্ত তথ্যের সুপ্রাপ্য বা অভিগম্য হওয়া প্রয়োজন; তাত্ত্বিকভাবে যা হবে পরিমাপযোগ্য। ব্যবস্থাকে সর্বদা প্রত্যক্ষভাবে পর্যবেক্ষণ করা যায় না। বাস্তবে অনেক প্রপঞ্চের ক্ষেত্রে অপরিহার্যভাবেই *কার্য-কারণ* পারস্পরিকতার অনুমিতির ভিত্তিতে অপ্রত্যক্ষরূপে পর্যবেক্ষণ করা।

## তথ্যসূত্র



ব্যবস্থা
বিষয়শ্রেণী:পদার্থবিজ্ঞানের ধারণা
বিষয়শ্রেণী:ভৌত তন্ত্র
রুবেন ভারগাস

**রুবেন এস্তেফান ভারগাস মার্তিনেস** (; জন্ম: ৫ আগস্ট ১৯৯৮; **রুবেন ভারগাস** নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আউগসবুর্গ এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলে থাকেন।

২০১৮ সালে, ভারগাস সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৯ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১১ ম্যাচে ২টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

## প্রারম্ভিক জীবন
রুবেন এস্তেফান ভারগাস মার্তিনেস ১৯৯৮ সালের ৫ই আগস্ট তারিখে সুইজারল্যান্ডের আডলিগেন্সভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুইজারল্যান্ডীয় ফুটবলার
বিষয়শ্রেণী:ফুটবল ক্লাব আউগসবুর্গের খেলোয়াড়
বিষয়শ্রেণী:সুইজারল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:সুইস সুপার লিগের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:সুইজারল্যান্ডের আন্তর্জাতিক যুব ফুটবলার
বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনে প্রবাসী পুরুষ ফুটবলার
সোডিয়াম আয়োডেট

**সোডিয়াম আয়োডেট** একটি অজৈব যৌগ যার রাসায়নিক সংকেত NaIO3। এটি আয়োডিক অ্যাসিডের সোডিয়াম লবণ।

## প্রস্তুতি
সোডিয়ামযুক্ত ক্ষার যেমন সোডিয়াম হাইড্রোক্সাইডের সাথে হাইড্রোআয়োডিক অ্যাসিডের বিক্রিয়া করে সোডিয়াম আয়োডেট তৈরি করা হয়I উদাহরণ স্বরূপ:
 
HIO3 + NaOH → NaIO3 + H2O

সোডিয়াম হাইড্রোক্সাইড অথবা সোডিয়াম কার্বনেটের উত্তপ্ত ঘন দ্রবণে আয়োডিন যুক্ত করেও এটি প্রস্তুত করা যেতে পারে:

3 I2 + 6 NaOH → NaIO3 + 5 NaI + 3 H2O

## ধর্ম
সোডিয়াম আয়োডেট একটি জারক পদার্থ। এটি দেখতে কেলাসাকার এবং সাদা রঙের হয়। জলের থেকে চার গুণেরও বেশি ভারী। এর ঘনত্ব ৪.২৮ গ্রাম/সিসি এবং গলনাঙ্ক ৪২৫ ডিগ্রি সেলসিয়াস।

## বিক্রিয়া
সোডিয়াম আয়োডেট লবণের জলীয় দ্রবণে হাইপোক্লোরাইট অথবা অন্য কোনো শক্তিশালী জারক পদার্থের দ্রবণ দিলে এটি জারিত হয়ে সোডিয়াম পারআয়োডেট এ পরিণত হয়:

NaIO3 + NaOCl → NaIO4 + NaCl

## ব্যবহার
দৈনন্দিন জীবনে আয়োডিনযুক্ত লবণে সোডিয়াম আয়োডেটের প্রধান ব্যবহার দেখা যায়।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:সোডিয়াম যৌগ
বিষয়শ্রেণী:আয়োডেট
বিষয়শ্রেণী:জারক
বঙ্কিমচন্দ্র সেন

** বঙ্কিমচন্দ্র সেন** () ( ১৭ ডিসেম্বর, ১৮৯২ - ৯ জুন , ১৯৬৮) বিংশ শতকের প্রথমার্ধে বাংলার সাংবাদিকতার জগতে এক বিশেষ পরিচিত নাম। স্বদেশচেতনায় ও সাহিত্যানুরাগে সাংবাদিকতা ও পত্রিকা সম্পাদনা করেছেন। 

## জন্ম ও শিক্ষা জীবন

বঙ্কিমচন্দ্র সেনের জন্ম ১৮৯২ খ্রিস্টাব্দের ১৭  ডিসেম্বর অবিভক্ত বাংলার অধুনা বাংলাদেশের  ময়মনসিংহ জেলার টাঙ্গাইলের ঘারিন্দা গ্রামে। পিতা জগৎচন্দ্র সেন। ছাত্রাবস্থাতেই তিনি সাহিত্যানুরাগী ছিলেন। ময়মনসিংহে কেদারনাথ মজুমদারের "সৌরভ" পত্রিকায় তার প্রথম কবিতা প্রকাশিত হয় ১৯১৬ খ্রিস্টাব্দে। তারপর  একে একে বিভিন্ন পত্রপত্রিকায়। দেশবন্ধু চিত্তরঞ্জন দাশের "নারায়ণ" পত্রিকাতেও তার কবিতা প্রকাশিত হয়েছে।

## কর্মজীবন

পড়াশোনা শেষ করে শিক্ষকতা দিয়ে কর্মজীবন শুরু করলেও স্বদেশচেতনা তাঁকে আবদ্ধ রাখতে পারে নি। ১৯১৭ খ্রিস্টাব্দে কলকাতায় এসে স্যার সুরেন্দ্রনাথ বন্দ্যোপাধ্যায়ের "বেঙ্গলী" পত্রিকার প্রুফ রিডার হন এবং পরে ওই পত্রিকাতেই তিনি সাংবাদিকতা শুরু করেন। সাংবাদিকতা তার কাছে ছিল দেশসেবা। তিনি পরবর্তীতে ১৯৪৪ খ্রিস্টাব্দে দেশ পত্রিকায় প্রকাশিত "প্রফুল্লকুমারের সাধনা" শীর্ষক এক নিবন্ধে লিখেছেন-
 ১৯১৯ খ্রিস্টাব্দে জালিয়ানওয়ালাবাগ হত্যাকাণ্ড সংগঠিত হলে ওই পত্রিকার সম্পাদকীয় স্তম্ভে তার লেখা ‘‌জেনারেল ডায়ার’‌ হইচই ফেলে দেয়। আনন্দবাজার পত্রিকার সম্পাদক  বাল্যসঙ্গী সত্যেন্দ্রনাথ মজুমদারের অনুরোধে ১৯২৬ খ্রিস্টাব্দে বঙ্কিমচন্দ্র 'আনন্দবাজারে' যোগ দেন। ১৯৩০ খ্রিস্টাব্দে পত্রিকার সম্পাদক গ্রেফতার হলে তিনি কিছু দিন অস্থায়ী সম্পাদক হন। ১৯৩৩ খ্রিস্টাব্দে ২৪ শে নভেম্বর আনন্দবাজার পত্রিকা গোষ্ঠীর সাপ্তাহিক সাহিত্য পত্রিকা দেশ প্রকাশিত হলে ১৮৩৪ খ্রিস্টাব্দের ১৭ ফেব্রুয়ারি দেশ  পত্রিকারও সম্পাদক হন তিনি । এই সময় তিনি একসঙ্গে আনন্দবাজারের সম্পাদকীয় বিভাগের কাজ এবং 'দেশ' পত্রিকার সম্পাদনা করতেন। তিনি দীর্ঘ তেইশ বছর দেশ পত্রিকার  সম্পাদনা করে ১৯৫৬ খ্রিস্টাব্দে অবসর নেন। ১৯৪২ খ্রিস্টাব্দে আইন অমান্য আন্দোলনের সমর্থনে প্রবন্ধ লেখার জন্য কারাবরণ করেন। ১৯৪৪ খ্রিস্টাব্দ হতে আধ্যাত্মিক জগতে আকৃষ্ট হয়ে সাধনমার্গে যান। বৈষ্ণবশাস্ত্র ও ধর্ম বিষয়ে বক্তৃতা দিতে থাকেন। বৈষ্ণব ধর্মের উপর কয়েকটি গ্রন্থও রচনা করেন। তার রচিত গ্রন্থগুলি হল -
* *গীতামাধুরী*
* *লোকমাতা রানী রাসমণি*
* *জীবনমৃত্যুর সন্ধিস্থলে*
* *নাম মাধুরী*

## মৃত্যু

খ্যাতিমান দেশব্রতী বাঙালি সাংবাদিক বঙ্কিমচন্দ্র সেন ১৯৬৮ খ্রিস্টাব্দের ৯ জুন প্রয়াত হন।

## উত্তরাধিকার

২০২০ খ্রিস্টাব্দের ১৯শে জানুয়ারি কলকাতায় তার স্মরণে "বঙ্কিমচন্দ্র সেন স্মারক সম্মান" দেওয়া হয় বর্তমান কালের বিশিষ্ট সাংবাদিক হারাধন চৌধুরীকে এবং বঙ্কিমচন্দ্র সেনের  "সংবাদপত্র–‌সেবার অমলিন স্মৃতি" শীর্ষক একটি গ্রন্থ প্রকাশিত হয়।

## তথ্যসূত্র

বিষয়শ্রেণী:১৮৯২-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাঙালি সাংবাদিক
বিষয়শ্রেণী:বাঙালি লেখক
বিষয়শ্রেণী:ভারতীয় সাংবাদিক
বিষয়শ্রেণী:ভারতীয় লেখক
বিষয়শ্রেণী:ভারতীয় পুরুষ সাংবাদিক
১১৪ নং ওয়ার্ড, কলকাতা পৌরসংস্থা

**ওয়ার্ড নং ১১৪, কলকাতা পৌরসংস্থা (পূর্ব পুটিয়ারি)** হ'ল  কলকাতা পৌরসংস্থার বরো নং ১১ র একটি প্রশাসনিক বিভাগ । এর চারপাশে রয়েছে বাঁশদ্রোণী, পশ্চিম পুটিয়ারি, কুঁদঘাট, হরিদেবপুর (আংশিক), রাজপুর সোনারপুর (আংশিক) (রানিয়া ৩০ ফুট) রামকান্তপুর (বেহালা পূর্ব বিধানসভা কেন্দ্রর অধীনে, পিনকোড -৭০০ ১০৪) (আংশিক) উপরের সমস্তটি কাছাকাছি হিসাবে। এই অঞ্চলটি ভারতের দেশের পশ্চিমবঙ্গ রাজ্যের কলকাতা শহরে টালির নালা (আদিগঙ্গা) দক্ষিণে অবস্থিত।

## ভূগোল
ওয়ার্ড নং ১১৪ এর উত্তরে টালির নালা (আদি গঙ্গা) দ্বারা সীমাবদ্ধ; পূর্ব দিকে বান্দিপুর রোড এবং অনানদা প্যালি; দক্ষিণে বাঁশদ্রোনি, চাকদহ এবং পূর্ব পুটিয়ারি মাউজাস; এবং পশ্চিমে কেওরপুকুর খাল। 

## পুলিশ জেলা
ওয়ার্ডটি কলকাতা পুলিশের দক্ষিণ শহরতলির বিভাগের রিজেন্ট পার্ক থানা পরিবেশন করে।    এটি 45 / ডি / 2 এ, মুর অ্যাভিনিউ, কলকাতা -৭০০ ০৪০ এ অবস্থিত।

পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ জেলাগুলির অধীনে আছে নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি । 

## নির্বাচনের ফলাফল
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং টলিগঞ্জ (বিধানসভা কেন্দ্র)  এবং যাদবপুর (লোকসভা কেন্দ্র) এর একটি অংশ ।

### টালিগঞ্জ বিধানসভা কেন্দ্র
এই অঞ্চলটি টালিগঞ্জ (বিধানসভা কেন্দ্র) এর  কেন্দ্রর  একটি অংশ।

### যাদবপুর লোকসভা কেন্দ্র
এই অঞ্চলটি  যাদবপুর লোকসভা কেন্দ্রর একটি অংশ।

## তথ্যসূত্র

## বহিঃসংযোগ
 

বিষয়শ্রেণী:কলকাতা পৌরসংস্থার ওয়ার্ড
বিষয়শ্রেণী:উইকিউপাত্তে স্থানাঙ্ক আছে
বন্দরনায়েকে আন্তর্জাতিক বিমানবন্দর

**বন্দরনায়েকে আন্তর্জাতিক বিমানবন্দর** (; )  শ্রীলঙ্কার প্রধান আন্তর্জাতিক বিমানবন্দর। এটি রাজধানী কলম্বোতে অবস্থিত। দেশটির প্রাক্তন প্রধানমন্ত্রী সলোমন বন্দরনায়েকেের নামে এই বিমানবন্দরটি তৈরি করা হয়। এই বিমানবন্দরে মোট ৩টি টার্মিনাল রয়েছে।

## ইতিহাস
শ্রীলঙ্কার একমাত্র বিমান বন্দর এটি, দ্বিতীয় বিশ্বযুদ্ধ চলাকালীন ব্রিটিশ বিমান বাহিনীর ব্যবহারের জন্য ব্রিটিশরাই এটি সর্বপ্রথম তৈরি করে এবং ১৯৪৮ শ্রীলঙ্কার স্বাধীনতার সময়ে ব্রিটিশরা বিমান বন্দরটি পরিত্যক্ত ফেলে যায়, স্বাধীন শ্রীলঙ্কায় ১৯৫৪ সালে বিমান বন্দরটি চালু করার চিন্তা করা হয় এবং ১৯৬৭ সালে চালু হয়। শ্রীলঙ্কার বিদেশগামী যাত্রীরা আগে জাহাজের মাধ্যমে বিদেশে গমন করতেন। এই বিমানবন্দরটি কটুনায়েকে আন্তর্জাতিক বিমান বন্দর নামে ১৯৬৭ সালে ভালো করে চালু হয়। ১৯৭০ সালে বিমান বন্দরটির নাম 'বন্দরনায়েকে   আন্তর্জাতিক বিমান বন্দর' রাখা হলেও ১৯৭৭ সালে 'কটুনায়েকে আন্তর্জাতিক বিমান বন্দর' রাখা হয়; ১৯৯৫ সালে পুনরায় এটির নাম রাখা হয় 'বন্দরনায়েকে আন্তর্জাতিক বিমান বন্দর'।

## রানওয়ে
বন্দরনায়েকে আন্তর্জাতিক বিমান বন্দরে একটি একক রানওয়ে (০৪/২২) রয়েছে, একটি পিচ পৃষ্ঠের সাথে। টেক অফ এবং অবতরণ দূরত্ব যথাক্রমে ৩,৪৪১ মিটার এবং ৩,৩৫০ মি.। তদুপরি, বন্দরের সম্প্রসারণ প্রকল্পের দ্বিতীয় ধাপের দ্বিতীয় রানওয়েটিও রয়েছে, এটিও দ্বিতীয় রানওয়েতে আরও একটি ট্যাক্সিওয়ের সাথে এ-৩৮০ সামঞ্জস্য করতে সক্ষম।
## তথ্যসূত্র

বিষয়শ্রেণী:শ্রীলঙ্কার বিমানবন্দর
বিষয়শ্রেণী:১৯৪৪-এ প্রতিষ্ঠিত বিমানবন্দর
গিতেগা

**গিতেগা** মধ্য আফ্রিকার রাষ্ট্র বুরুন্ডির রাজধানী নগরী। এটি বুরুন্ডির ২য় বৃহত্তম নগরী যা দেশটির কেন্দ্রভাগে বুরুন্ডীয় কেন্দ্রীয় মালভূমিতে অবস্থিত।  এটি দেশটির প্রাক্তন রাজধানী ও বৃহত্তম নগরী বুজুম্বুরা-র প্রায় ৬২ কিলোমিটার পূর্বে অবস্থিত।) শহরটি ১৯৬৬ সালে বুরুন্ডি রাজ্যের অবলুপ্তির আগ পর্যন্ত রাজ্যটির রাজধানী ছিল। বুরুন্ডির রাষ্ট্রপতি পিয়ের এনকুরুঞ্জিজা ২০১৮ সালের ডিসেম্বর মাসে ঘোষণা দেন যে তিনি ২০০৭ সালে দেয়া প্রতিশ্রুতি অনুযায়ী গিতেগাকে রাজনৈতিক রাজধানীর মর্যাদায় পুনরাসীন করবেন, তবে বুজুম্বুরা অর্থনৈতিক রাজধানী ও ব্যবসাবাণিজ্যের কেন্দ্র হিসেবে বজায় থাকবে। ২০১৯ সালের ১৬ই জানুয়ারি তারিখে বুরুন্ডির সংসদে একটি ভোটে গিতেগাকে আনুষ্ঠানিকভাবে বুরুন্ডির রাজধানী ঘোষণা করা হয়। ঘোষণার তিন বছরের মধ্যে সরকারের সমস্ত শাখা সেখানে স্থানান্তর করার পরিকল্পনা রয়েছে।

## পাদটীকা

## তথ্যসূত্র

বিষয়শ্রেণী:আফ্রিকার রাজধানী
বিষয়শ্রেণী:বুরুন্ডির শহর
বিষয়শ্রেণী:বুরুন্ডির জনবহুল স্থান
মামুদজু

**মামুদজু** (; ; শিমাওরে কমোরীয়: *মোমোজু*) ফরাসি সামুদ্রিক অঞ্চল ও সামুদ্রিক দেপার্ত্যমঁ (জেলা) মায়োতের রাজধানী নগরী। এটি ভারত মহাসাগরে মায়োতের প্রধান দ্বীপ গ্রঁদ-তের বা স্থানীয় ভাষায় মাওরে দ্বীপে অবস্থিত। এটি মায়োতের সর্বাধিক জনবহুল পৌরসভা বা কোম্যুন।

১৯৭৭ সালে শহরটিকে মায়োতের রাজধানী নির্বাচন করা হয়। ২০১৭ সালের হিসাব অনুযায়ী এখানে ৭১ হাজারের কিছু বেশি অধিবাসী ছিল।

## তথ্যসূত্র

বিষয়শ্রেণী:আফ্রিকার রাজধানী
বিষয়শ্রেণী:মায়োতের শহর
নিরাপদ খাদ্য

**নিরাপদ খাদ্য** নিশ্চিতকরণ বা **খাদ্য সুরক্ষা** () বলতে খাদ্যবাহিত অসুস্থতা প্রতিরোধ করার উদ্দেশ্যে খাদ্য ব্যবহার, প্রস্তুতকরণ, প্রক্রিয়াজাতকরণ ও সংরক্ষণের বৈজ্ঞানিক পদ্ধতি বা বিদ্যাকে বোঝায়। কোনও সাধারণ খাদ্য গ্রহণের পরে দুই বা তার অধিক ব্যক্তি একই ধরনের অসুস্থতায় পতিত হলে সেই ঘটনাটিকে খাদ্যবাহিত অসুস্থতার প্রাদুর্ভাব হিসেবে বিবেচনা করা হয়।

স্বাস্থ্যের জন্য সম্ভাব্য বিপদ এড়ানোর জন্য বেশ কিছু পদ্ধতি অনুসরণ করা আবশ্যক। খাদ্য প্রতিরক্ষা (food defense) আরেকটি সংশ্লিষ্ট ধারণা, যেখানে খাদ্যে ইচ্ছাকৃতভাবে জীবাণুর সংক্রমণ ঘটানো কিংবা ভেজাল মেশানো প্রতিরোধ করা হয়। খাদ্য সুরক্ষা (নিরাপদ খাদ্য নিশ্চিতকরণ) ও খাদ্য প্রতিরক্ষা একত্রে ভোক্তাদের ক্ষতি প্রতিরোধ করা। খাদ্য সুরক্ষাকে দুইটি ভাগে ভাগ করা যায়। একটি হল শিল্পকারখানা থেকে বাজার পর্যন্ত সুরক্ষা। অপরটি হল বাজার থেকে ক্রেতা বা ভোক্তা পর্যন্ত সুরক্ষা। শিল্পকারখানা থেকে বাজার পর্যন্ত খাদ্য সুরক্ষার মধ্যে খাদ্যের উৎস, খাদ্যের মোড়কের উপর তথ্য ছাপানো, খাদ্যের স্বাস্থ্যবিধি, খাদ্য রুচিস্বাদবর্ধকের ব্যবহার, খাদ্যে কীটনাশকের অবশিষ্ট, জৈবপ্রযুক্তি দ্বারা উৎপন্ন খাদ্য সংক্রান্ত নীতি, আমদানিকৃত ও রপ্তানিকৃত খাদ্য সরকারের পর্যবেক্ষণ এবং খাদ্য প্রত্যয়ন ব্যবস্থা, ইত্যাদি বিষয়গুলি গুরুত্বপূর্ণ। বাজার থেকে ভোক্তা পর্যন্ত খাদ্য সুরক্ষার রীতিনীতি সম্পর্কে সাধারণ ধারণা হল যে খাদ্যকে বাজারে অবশ্যই সুরক্ষিত থাকতে হবে এবং ভোক্তার কাছে নিরাপদে খাদ্য সরবরাহ করা বা ভোক্তার জন্য নিরাপদে খাদ্য প্রস্তুত করা একটি উদ্বেগের বিষয়।

খাদ্যের মাধ্যমে রোগজীবাণু পরিবাহিত হয়ে কোনও ব্যক্তি বা পশুর অসুস্থতা এমনকি মৃত্যু পর্যন্ত ঘটতে পারে। প্রধান প্রধান রোগজীবাণুগুলি হল ব্যাকটেরিয়া, ভাইরাস, ছাতা ও ছত্রাক। এছাড়া খাদ্য রোগজীবাণুগুলির জন্য বৃদ্ধি ও প্রজননের উর্বর মাধ্যম হিসেবে কাজ করতে পারে। উন্নত দেশগুলিতে খাদ্য প্রস্তুতকরণের উপরে সূক্ষ্ম মান রয়েছে, এবং এর বিপরীতে অপেক্ষাকৃত কম উন্নত দেশগুলিতে মানের সংখ্যা কম এবং ঐসব মান বলপূর্বক প্রয়োগও করা হয় কম। আরেকটি সমস্যা হল পর্যাপ্ত সুপেয় পানি বা পানীয় জলের অভাব, যা রোগ ছড়াতে গুরুত্বপূর্ণ ভূমিকা পালন করে। তাত্ত্বিকভাবে খাদ্যের বিষক্রিয়া শতভাগ প্রতিরোধ করা সম্ভব। তবে খাদ্য সরবরাহ শৃঙ্খলে ব্যক্তির সংখ্যাধিক্যের কারণে এবং সমস্ত সাবধানতা অবলম্বনের পরেও রোগজীবাণু খাদ্যে প্রবেশের ঝুঁকি থাকে বলে এইরূপ প্রতিরোধ অর্জন করা দুরূহ।

বিশ্ব স্বাস্থ্য সংস্থা অনুযায়ী খাদ্য সংক্রান্ত স্বাস্থ্যবিধির পাঁচটি মূলনীতি নিম্নরূপ:
# মানুষ, গৃহপালিত প্রাণী ও কীটপতঙ্গ থেকে রোগজীবাণু খাদ্যে সংক্রমণ হওয়া প্রতিরোধ করা।
# কাঁচা ও রান্না করা খাবার আলাদা করে রাখা যাতে রান্না করা খাবারে জীবাণুর সংক্রমণ না হতে পারে। 
# পর্যাপ্ত দৈর্ঘ্যের সময় ধরে ও যথাযথ তাপমাত্রায় খাদ্য রান্না করা যাতে খাদ্যের রোগজীবাণু ধ্বংস হয়ে যায়। 
# সঠিক তাপমাত্রায় খাদ্য সংরক্ষণ করা।
# নিরাপদ পানি বা জল ও নিরাপদ কাঁচামাল ব্যবহার করা।

## তথ্যসূত্র

বিষয়শ্রেণী:নিরাপদ খাদ্য
বিষয়শ্রেণী:খাদ্যসেবা
বিষয়শ্রেণী:পণ্যের নিরাপত্তা
বিষয়শ্রেণী:খাদ্য প্রস্তুতি
বিষয়শ্রেণী:খাদ্য রাজনীতি
বিষয়শ্রেণী:খাদ্য বিজ্ঞান
সাঁ দ্যনি, রেউনিওঁ

**সাঁ দ্যনি** () ভারত মহাসাগরে অবস্থিত ফ্রান্সের সামুদ্রিক দেপার্ত্যমঁ ও রেজিওঁ রেউনিওঁ-র প্রেফেকত্যুর তথা প্রশাসনিক রাজধানী। নগরীটি রেউনিওঁ দ্বীপের উত্তরতম বিন্দুতে সাঁ-দ্যনি নদীর মোহনার কাছে অবস্থিত। রেউনিওঁ-র স্থানীয় ক্রেওল ভাষাতে এটি **সিন্দনি** (Sin-Dni) নামেও পরিচিত।

সাঁ দ্যনি ফ্রান্সের সামুদ্রিক দেপার্ত্যমঁগুলির কোম্যুন বা পৌরসভাগুলির মধ্যে সবচেয়ে জনবহুল। এমনকি সমগ্র ফরাসি রাষ্ট্রের মধ্যে এটি বিংশতিতম জনবহুল নগরী। ২০১৮ সালের জনগণনা অনুযায়ী সাঁ দ্যনি মহানগর এলাকাতে ৩ লক্ষ ৯ হাজারেরও বেশি অধিবাসী বাস করতেন। এদের মধ্যে প্রায় দেড় লক্ষ লোক মূল সাঁ দ্যনি নগরীতে এবং বাকীরা প্রতিবেশী কোম্যুন যেমন লা পোসেসিওঁ, সাঁত-মারি, সাঁত-স্যুজান, সাঁতঁদ্রে ও ব্রা-পানোঁতে বাস করে।

শহরটি ১৭৩৮ সালে রেউনিওঁর রাজধানীর মর্যাদা লাভ করেছিল।

## তথ্যসূত্র

বিষয়শ্রেণী:আফ্রিকার রাজধানী
বিষয়শ্রেণী:রেউনিওঁ-র শহর
বিষয়শ্রেণী:ফ্রান্সের শহর
ওয়াগাদুগু

**ওয়াগাদুগু** (;  , , ) বুর্কিনা ফাসোর রাজধানী ও বৃহত্তম শহর। এটি দেশটির প্রশাসনিক, যোগাযোগ, সাংস্কৃতিক ও অর্থনৈতিক কেন্দ্র। ২০১৯ সালের হিসাবে নগরীটির জনসংখ্যা ২৪ লক্ষেরও বেশি। এটিকে প্রায়ই সংক্ষেপে "ওয়াগা" নামে ডাকা হয়। ফরাসিতে শহরের অধিবাসীদেরকে "ওয়াগালে" নামে ডাকা হয়।

বস্ত্র ও খাদ্য প্রক্রিয়াজাতকরণ ওয়াগাদুগু-র প্রধান দুই শিল্প। এখানে একটি আন্তর্জাতিক বিমানবন্দর আছে, যার নাম তোমা সাঙ্কারা আন্তর্জাতিক বিমানবন্দর। শহরটি রেলপথে প্রতিবেশী দেশ কোত দিভোয়ারের (আইভরি কোস্ট) আবিজঁ নগরীর সাথে সংযুক্ত। এছাড়া কায়া নগরীর সাথে মালামালবাহী রেলগাড়ির সংযোগ আছে। এখান থেকে অনেকগুলি মহাসড়ক উৎসারিত হয়েছে, যেগুলির মাধ্যমে নাইজারের নিয়ামে ও দক্ষিণ-পশ্চিমে কোত দিভোয়ারের সাথে শহরটি সড়কপথে সংযুক্ত। ওয়াগাদুগুতে পশ্চিম আফ্রিকার বৃহত্তম বাজারগুলির একটি অবস্থিত। ২০০৩ সালে বাজারটি পুড়ে গিয়েছিল; তবে সম্প্রতি এটিকে পুনরায় চালু করা হয়েছে। এছাড়া এখানকার দর্শনীয় স্থানের মধ্যে আছে বুর্কিনা ফাসো-র জাতীয় জাদুঘর, মোরো-নাবা প্রাসাদ, বুর্কিনা ফাসো-র জাতীয় সঙ্গীত জাদুঘর এবং অনেকগুলি কারুশিল্প বাজার।

## তথ্যসূত্র

## বহিঃসংযোগ


বিষয়শ্রেণী:বুর্কিনা ফাসোর শহর
বিষয়শ্রেণী:আফ্রিকার রাজধানী
বিষয়শ্রেণী:১১শ শতাব্দীতে প্রতিষ্ঠিত জনবহুল স্থান
গাবোরোন

**গাবোরোন** ( ,  , ) বতসোয়ানার রাজধানী ও বৃহত্তম শহর। ২০১১ সালের জনগণনা অনুযায়ী এর জনসংখ্যা ২ লক্ষ ৩১ হাজারের কিছু বেশি। এখানে দেশটির এক দশমাংশ লোকের বাস। ২০১১ সালের জনগণনা অনুযায়ী বৃহত্তর গাবারোন অঞ্চলে ৪ লক্ষাধিক লোকের বাস।

গাবোরোন নগরীটি কগালে পাহাড় ও ওদি পাহাড়ের মধ্যবর্তী স্থানে নোতওয়ানে নদী ও সেগোদিতশানে নদীর সঙ্গমস্থলে, বতসোয়ানার দক্ষিণ-পূর্ব কোণে, দক্ষিণ আফ্রিকার সাথে দেশটির সীমান্ত থেকে ১৫ কিমি দূরে অবস্থিত। শহরটিতে সুয়ার সেরেতসে খামা আন্তর্জাতিক বিমানবন্দরটি অবস্থিত। প্রশাসনিকভাবে এটি একটি স্বতন্ত্র জেলার মর্যাদাপ্রাপ্ত হলেও একই সাথে চারপাশ ঘিরে অবস্থিত দক্ষিণ-পূর্ব জেলার রাজধানী শহর। স্থানীয় অধিবাসীরা শহরটিকে প্রায়ই জিসি বা মোতসে-এমশাতে নামে ডেকে থাকে।

গাবারোন নগরীটিকে তলোকওয়া গোত্রের নেতা গাবোরোনের নামে নামকরণ করা হয়েছে; গোত্রটি কাছের একটি এলাকা একদা নিয়ন্ত্রণ করত। যেহেতু এটির সাথে কোনও গোত্রের সংশ্লিষ্টতা ছিল না এবং এটি সুপেয় পানির উৎসের কাছে অবস্থিত ছিল, তাই শহরটিকে পরিকল্পিতভাবে ১৯৬০-এর দশকের মধ্যভাগে নির্মাণ করা হয়। সেসময় বেচুয়ানাল্যান্ড সুরক্ষাধীন অঞ্চলটি একটি স্বাধীন জাতিতে পরিণত হয়েছিল।  গাবোরোন শহরের কেন্দ্রে সারিবদ্ধভাবে অনেক দোকানপাট আছে, যেগুলিকে মেইন মল নামে ডাকা হয়। এর পূর্বে একটি অর্ধবৃত্তাকার এলাকাতে সরকারী ভবনগুলি অবস্থিত। গাবোরোন একসময় বিশ্বের সবচেয়ে দ্রুত বর্ধনশীল নগরীগুলির একটি ছিল। ফলে এখানে গৃহায়ন ও অবৈধ বসতির সমস্যা সৃষ্টি হয়। ১৯৮০-র দশকে পার্শ্ববর্তী জিম্বাবুয়ে ও দক্ষিণ আফ্রিকার সংঘাতগুলি উপচে পড়ে এই শহরে প্রভাব ফেলেছিল।

গাবোরোন একই সাথে বতসোয়ানার অর্থনৈতিক ও প্রশাসনিক রাজধানী। এখানে বহুসংখ্যক ব্যবসা প্রতিষ্ঠানের প্রধান কার্যালয় ও বতসোয়ানা শেয়ারবাজারটি অবস্থিত। ১৯৮০ সালে প্রতিষ্ঠিত আঞ্চলিক অর্থনৈতিক সম্প্রদায় দক্ষিণাঞ্চলীয় আফ্রিকান উন্নয়ন সম্প্রদায়টির মূল কার্যালয়টিও গাবোরোনে অবস্থিত। এখানকার অধিবাসীরা বহুসংখ্যক ভাষায় কথা বলে, যাদের মধ্যে সেতসোয়ানা (তসোয়ানা) ভাষাটি প্রধান। এছাড়া এখানে ইংরেজি, কালাঙ্গা ভাষা ও কগালাগাদি ভাষাগুলিও প্রচলিত।

## তথ্যসূত্র

বিষয়শ্রেণী:আফ্রিকার রাজধানী
বিষয়শ্রেণী:বতসোয়ানার শহর
বিষয়শ্রেণী:১৯৬৪-এ আফ্রিকায় প্রতিষ্ঠিত
বিষয়শ্রেণী:পরিকল্পিত রাজধানী
মালাবো

**মালোবো** ( , ; প্রাক্তন **সান্তা ইসাবেল**) বিষুবীয় গিনির রাজধানী। এটি দেশটির বিওকো নর্তে প্রদেশেরও রাজধানী। শহরটি বিওকো দ্বীপের উত্তর উপকূলে অবস্থিত। ২০১৮ সালের হিসাব অনুযায়ী এখানে প্রায় ৩ লক্ষ লোকের বাস ছিল।

স্পেনীয় ভাষা নগরীর সরকারী ভাষা। তবে বিওকো দ্বীপের সর্বত্র যোগাযোগের মাধ্যম হিসেবে বিষুবীয় গিনি পিজিন ভাষাটি ব্যাপক প্রচলিত।

মালাবো বিষুবীয় গিনির প্রাচীনতম নগরী। মালাবোকে রাজধানী হিসেবে প্রতিস্থাপিত করার জন্য সিউদাদ দে লা পাস নামের একটি পরিকল্পিত নগরী নির্মাণ করা হচ্ছে। ২০১৭ সালে ফেব্রুয়ারি মাসে বিষুবীয় গিনির প্রশাসনিক প্রতিষ্ঠানগুলি সিউদাদ দে লা পাসে স্থানান্তরের প্রক্রিয়াটি শুরু করে। 

## তথ্যসূত্র

বিষয়শ্রেণী:আফ্রিকার রাজধানী
বিষয়শ্রেণী:বিষুবীয় গিনির শহর
বিষয়শ্রেণী:পৃথিবীর চরমভাবাপন্ন আবহাওয়া
বিষয়শ্রেণী:আফ্রিকার বন্দর শহর
মুলাটোল মদীনাতুল উলুম কামিল মাদ্রাসা

**মুলাটোল মদীনাতুল উলুম কামিল মাদ্রাসা** রংপুর বিভাগের রংপুর জেলার একটি আলিয়া মাদ্রাসা। বর্তমানে মাদ্রাসাটি ইসলামি আরবি বিশ্ববিদ্যালয় অধিভুক্ত মাদ্রাসা। মাদ্রাসাটিতে দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। ফলাফলের দিক দিয়ে রংপুর জেলায় মাদ্রাসাটির সুনাম রয়েছে।

## ইতিহাস

মাদ্রাসাটি ১ জানুয়ারি ১৯৬০ সালে প্রতিষ্ঠা করা হয়। পরে ০১ জানুয়ারি ১৯৭৬ সালে দাখিল, ০১ জুলাই ১৯৭৭ সালে আলিম খোলার অনুমতি পায়। পরে মাদ্রাসাটি ফাজিল ও কামিল হাদীস বিভাগ খোলে। এ মাদ্রাসাটি মাওলানা আব্দুল হাকিম এর নেতৃত্বে রংপুরের কয়েকজন ব্যবসায়ী প্রতিষ্ঠা করে। সর্বপ্রথম সুপারের দায়িত্ব পালন করেন মাওলানা আব্দুর রহিম।

২০০৬ সালে **ইসলামী বিশ্ববিদ্যালয় সংশোধনী আইন, ২০০৬** মোতাবেক অনন্য সকল আলিয়া মাদ্রাসার সাথে এই মাদ্রাসাও ইসলামী বিশ্ববিদ্যালয় কুষ্টিয়ার অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং মাদ্রাসাটি সেখানে স্থানান্তরিত হয়।

## পোশাক

ছেলেদের শিশু থেকে দাখিল পর্যন্ত সাদা পায়জামা, পেস্ট রঙের পাঞ্জাবি এবং সাদা টুপি। আর মেয়েদের জন্য সাদা পায়জামা, পেস্ট রঙের বোরখা বা ফোরক এবং সাদা ওড়না।

## অবকাঠামো
এখানে ৩টি ভবন আছে। একটি চারতলা এবং বাকি দুটো ৩ তলা। এতে রয়েছে অফিস কক্ষ ২টি, শ্রেনি কক্ষ ২৪টি, বিজ্ঞানাগার ১টি, লাইব্রেরি ১টি, শিক্ষক মিলনায়তন ১টি, কম্পিটার ল্যাব ১টি, ছাত্রী কমনরুম ১টি। মাদ্রাসায় মোট জমি ৮২ শতাংশ। এর মধ্যে ৪২ শতকে মূল ক্যাম্পাস রয়েছে।

## তথ্যসূত্র

বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রংপুর জেলার শিক্ষাপ্রতিষ্ঠান
বিষয়শ্রেণী:রংপুর জেলার আলিয়া মাদ্রাসা
বিষয়শ্রেণী:বাংলাদেশের কামিল মাদ্রাসা
বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত
করুণা দত্ত

**করুণা দত্ত** হলেন আসামের অসম গণ পরিষদের একজন রাজনীতিবিদ। তিনি ১৯৯৬ সালে মাজুলি আসন থেকে আসাম বিধানসভা নির্বাচনে নির্বাচিত হয়েছিলেন। 

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত
বিষয়শ্রেণী:অসম গণপরিষদের রাজনীতিবিদ
বিষয়শ্রেণী:মাজুলী জেলার ব্যক্তি
বিষয়শ্রেণী:আসাম বিধানসভার সদস্য ১৯৯৬-২০০১
প্রবীণ কুমার গগৈ

**প্রবীণ গগৈ** হলেন আসামের অসম গণ পরিষদরন একজন রাজনীতিবিদ। তিনি ১৯৮৫, ১৯৯৬, ২০০২ এবং ২০০৬ সালে অসম বিধানসভা নির্বাচনে খুমতাই আসন থেকে নির্বাচিত হয়েছিলেন। ১৯৯৫ সালে প্রথম মেয়াদে তিনি প্রফুল্ল কুমার মহন্ত মন্ত্রিসভায় ক্রীড়া ও নাগরিক সরবরাহ মন্ত্রী ছিলেন।

তিনি দীর্ঘ সময় অসুস্থ থাকার পর ১২ অক্টোবর ২০১৬ সালে গুয়াহাটি মেডিকেল কলেজ হাসপাতালে মারা যান। তাঁর বয়স হয়েছিল ৬৬ বয়স।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:অসম গণপরিষদের রাজনীতিবিদ
বিষয়শ্রেণী:নগাঁও জেলার ব্যক্তি
বিষয়শ্রেণী:আসাম বিধানসভার সদস্য ১৯৮৫-১৯৯১
বিষয়শ্রেণী:আসাম বিধানসভার সদস্য ১৯৯৬-২০০১
বিষয়শ্রেণী:আসাম বিধানসভার সদস্য ২০০১-২০০৬
বিষয়শ্রেণী:আসাম বিধানসভার সদস্য ২০০৬-২০১১
সুশীলা হাজারিকা

**সুশীলা হাজারিকা** আসামের ভারতীয় জনতা পার্টির রাজনীতিবিদ। তিনি ১৯৯৬ এবং ২০০৬ সালে দেরগাঁও আসন থেকে আসাম বিধানসভা নির্বাচনে নির্বাচিত হয়েছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:গোলাঘাট জেলার ব্যক্তি
বিষয়শ্রেণী:আসামের ভারতীয় জনতা পার্টির রাজনীতিবিদ
বিষয়শ্রেণী:অসম গণপরিষদের রাজনীতিবিদ
বিষয়শ্রেণী:আসাম বিধানসভার সদস্য ১৯৯৬-২০০১
বিষয়শ্রেণী:আসাম বিধানসভার সদস্য ২০০৬-২০১১
যোগেশ্বর দোলে

**যোগেশ্বর দোলে** হলেন আসামের অসম গণ পরিষদ দলের রাজনীতিবিদ। তিনি ২০০০ সালের উপ-নির্বাচনে মাজুলি আসন থেকে আসাম বিধানসভায় নির্বাচিত হয়েছিলেন। 

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত
বিষয়শ্রেণী:মাজুলী জেলার ব্যক্তি
বিষয়শ্রেণী:অসম গণপরিষদের রাজনীতিবিদ
বিষয়শ্রেণী:আসাম বিধানসভার সদস্য ১৯৯৬-২০০১